Sjálfstæðisflokkurinn er málpípa auðvaldsins sem heldur í alla spotta í þjóðfélaginu og ræður öllu leynt og ljóst . Katrín Baldursdóttir skrifar : Ríkisstjórnin er vonlaus og heldur hvorki veðri né vindum . Það er saman hvert litið er . Hún fylgir í engu því sem meirihluti þjóðarinnar vill og spillingin er allsráðandi . Þjóðin vill ekki vaxandi ójöfnuð en misskipting hefur aukist . Þjóðin vill gott heilbrigðis - , og húsnæðiskerfi en þau mál batna ekkert þrátt fyrir háfleyg loforð . Nú stefnir í enn fleiri uppsagnir á Landspítalanum og enn þá er ótækt ástand í húsnæðismálum . Menntakerfið stendur ekki undir væntingum . Landbúnaðarkerfið er rotið og óréttlátt gagnvart bændum , en vinsamlegt milliliðunum . Öryrkjar lepja dauðann úr skel og kannast ekkert við aukin framlög til sín . Allt logar í spillingu í sjávarútvegsmálunum . Þjóðin vill sanngjarna dreifingu arðs af auðlindunum en veiðigjöld og kvótakerfi er hannað þannig að einungis örfáum kvótakóngum er gert að raka saman peningum og hirða arðinn . Þjóðin vill nýju stjórnarskrána . Á það hefur ekki verið hlustað . Stefna stjórnarinnar er aukin einkavæðing í innviðunum , en þjóðin vill það ekki . Það er bara eins og að pissa upp í vindinn að reyna að fá samþykkt nýtt fjölmiðlafrumvarp , því Sjálfstæðisflokkurinn ræður öllu . Öryrkjar lepja dauðann úr skel og kannast ekkert við aukin framlög til sín , eins og ríkisstjórnin tönglast á . Hjá fátæku eftirlaunafólki er veskið alltaf jafn tómt . Ríkisstjórnin hefur montað sig voðalega mikið af lífskjarasamningnum sem reynist svo frekar rýr þegar allt er reiknað saman með verðhækkunum , bæði i einka - , og opinbera geiranum . Og svo þegar virkilega reynir á trausta innviði í veðri eins og búið er að vera á landinu , þá er allt í ólestri og ekki búið að sjá svo um að hægt sé að ráða við slíkar aðstæður . Sem er auðvitað fáránlegt í landi eins og Íslandi . Sumir ráðherrar eru ákaflega verklitlir svo ekki sé meira sagt . Kristján Þór Júlíusson sjávarútvegsráðherra hefur nánast ekki gert neitt nema það sem hentar stórútgerðarmönnum og vininum Þorsteini Má hjá Samherja . Veiðigjöldin voru lækkuð vegna þess m.a. að Þorsteinn Már og aðrir kvótagreifar sögðu Kristjáni Þór og Bjarna Ben að gera það , vegna þess að hagnaður myndi dragast saman . Sem var auðvitað tóm lygi , því hagnaður hefur verið mikill og háar arðgreiðslur til eiganda . Þá þurfti Þorsteinn Már og hinir kvótagreifarnir að kaupa ný skip , tól og tæki til að klassa upp hjá sér . Allt á kostað þjóðarinnar því veiðigjöldin voru lækkuð . Kristján Loftsson hjá Hval hf. og einn ríkasti maður á Íslandi smíðaði svo stefnu Íslands í hvalveiðimálum að sínum þörfum . Og Kristján Þór og Bjarni Ben sögðu bara já og amen . Vinstri grænir hafa svikið nánast allt sem þeir hafa lofað . Vinstri grænir hafa svikið nánast allt sem þeir hafa lofað . Framsóknarflokkurinn veit ekki hvort hann er að koma eða fara . Formaðurinn Sigurður Ingi þykist ekkert kannast við mútur eða spillingu , þó hann hafi sjálfur tekið við formannsembætti flokksins eftir Wintrisspillingu Sigmundar Davíðs sem átti peninga á aflandseyjum . Sjálfstæðisflokkurinn er málpípa auðvaldsins sem heldur í alla spotta í þjóðfélaginu og ræður öllu leynt og ljóst . Sjálfstæðisflokkurinn er ekkert eins og hann var á síðustu öld því hann hefur færst æ meira til hægri , vill ekkert gera fyrir þá verst settu , lítur á öryrkja sem glæpamenn sem gætu verið að ljúga til um veikindi og svíkja út bætur . Bjarni Ben er ekkert að fela þetta og segist sofa vel þó einhverjir raki saman peningum , jafnvel þótt það sé gert með því að hirða arðinn af auðlindum þjóðarinnar . Hann er algjörlega harðsvíraður hægri maður og virðist stoltur af því . Sama má segja um hjörðina hans í þingflokknum sem virðist einhvern veginn dingla utan á honum eins og gamalt og lúið jólaskraut . Ég vona svo innilega að þjóðin fái það í nýársgjöf að ríkisstjórnin fari frá völdum .